Okresná prokuratúra Nitra 
Damborského 1, 949 99 Nitra 1

Sp. zn. : 4 Pv 456/10/4403	Nitra, 2.6.2014
EEČ : 2-32-167-2014

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Rozhodol: 	prokurátorka Okresnej prokuratúry Nitra
Podľa § XXXXX odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.12.2013, spisová značka 4 Pv 456/10/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
stíhaní pre spolupáchateľstvom spáchaný prečin krádeže podľa § 20 Trestného zákona k      § 212 odsek 1 Trestného zákona (300/2005 Z. z.) v jednočinnom súbehu s prečinom podvodu podľa § 221 odsek 1 Trestného zákona, 
ktorá im bola uložená uznesením okresného prokurátora v Nitre pod sp. zn. 4 Pv 456/2010 - 33 dňa 09.03.2012 s nadobudnutou právoplatnosťou 20.03.2012.

Uznesením prokurátora Okresnej prokuratúry XXXXX zo dňa 16.12.2013, spisová značka 4 Pv 456/10/4403, bola určená všetkým obvineným skúšobná doba v trvaní 12 mesiacov.
Odôvodnenie:
	Uznesením okresného prokurátora v Nitre, sp. zn. 4 Pv 456/2010 - 33 zo dňa 09.03.2012 s nadobudnutou právoplatnosťou 20.03.2012, bolo podmienečne zastavené trestné stíhanie proti obvineným XXXXX a XXXXX, ktorí boli trestne stíhaní pre spolupáchateľstvom spáchaný prečin krádeže podľa § 20 Trestného zákona k      § 212 odsek 1 Trestného zákona (300/2005 Z. z.) v jednočinnom súbehu s prečinom podvodu podľa § 221 odsek 1 Trestného zákona a bola im určená skúšobná doba v trvaní jeden rok.
Skúšobná doba trvala od 20.03.2012 do 20.03.2013.

Prokurátorka si po ukončení skúšobnej doby vyžiadala na obvinených hodnotenie z miesta bydliska, od príslušného obvodného oddelenia Policajného zboru a od odboru všeobecnej vnútornej správy Obvodného úradu XXXXX. K povesti obvinených bol vyžiadaný aj aktuálny odpis registra trestov. Na základe týchto správ bolo zistené, že obvinená XXXXX a obvinený XXXXX počas skúšobnej doby viedli riadny život a nedopustili sa žiadnych trestných činov a ani priestupkov. 

Na základe takto zistených skutočností, bolo spoľahlivo a bez všetkých pochybností zistené, že obaja obvinení splnili podmienky skúšobnej doby a preto bolo prokurátorkou rozhodnuté, že obvinená XXXXX a obvinený XXXXX sa v skúšobnej dobe osvedčili.

Podľa § 217 odsek 4 Trestného poriadku, právoplatnosťou tohto uznesenia nastávajú účinky zastavenia trestného stíhania podľa § 9 odsek 1 písmeno e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Soňa Struhárová
prokurátorka